Cuneiform Tablet CTMMA 1 71 (MMA 66.245.2)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na PUZUR₄-a-šùr qí-bi-ma um-ma bu-za-zu-ma a-dí-i 26 ma-na KÙ.BABBAR qá-tim ša a-ḫa-ḫa ša a-ma-kam iš-tí en-num-a-šùr DUMU šál-mì-ḫi-im al-qé-ú a-ni-ša-am a-tí-ik-lá-ma um-ma a-na-ku-ma i-na e-ra-bi-a-ma URUDU a-na bu-ru-uš-ḫa-dum ú-šé-ra-áb-ma KÙ.BABBAR 10 ma-na pá-ni-a-ma ša e-pu-šu ú-šé-ba-al-ší-im a-dí u₄-mì-im a-nim ḫa-ra-num i-ta-as-ke-er-ma KÙ.BABBAR 10 ma-na ú-lá im-ta-aḫ-ra-ni a-bi a-ta a-ma-kam en-num-a-šùr e i-ta-lá-ak-ma a-wa-tum e ú-ṣí-ší-ma lu-mu-un li-bi-im ra-bi-a-am ša a-dí ba-al-ṭá-ku-ni e ar-ší-ší-im a-bi a-ta ú šu-ma i-ta-lá-ak ú šu-ma a-ma-kam sà-ḫe-er a-ma-kam ší-it-al-ma ki-ma i-na a-lim{ki} lu-mu-un li-bi-im lá ta-ra-ší-a-ni a-wa-tám iš-té-et wa-sú-um-tám úz-ni pì-té iš-tí lá-qé-pì-im té-er-ta-kà za-ku-tum ša ta-né-eḫ-tí <big_gap> li-bi₄-a li-li-kam lá-qé-pu-um u₄-ma-kál lá i-bi₄-a-at a-bi₄ a-ta ku-a-tí ta-ak-lá-ku a-lá-nu-kà a-ba-am ša-ni-a-am ú-lá i-šu a-dí ša il₅-we-da-ku ki-ma a-na-kam DUMU lu-zi-na ša-aq-tù-šu um-ma a-na-ku-ma GÍR ša a-šùr e tù-ša-aṣ-bi₄-sú ú-wa-er-šu-ma a-na ga-me-er-tim uš-ta-zi-iz a-ma-kam ki-ma a-li-ki pá-ni-šu i-na TÚG.ḪI-tí-šu qá-sú i-dí-i